Kahilanniemen matkapuhelinliikenteessä mahdollisia katkoja Etelä-Karjalan keskussairaalan A-siiven julkisivuremontin takia

Matkapuhelinliikenteessä voi Lappeenrannassa Kahilanniemen alueella esiintyä katkoja maanantaista 20. toukokuuta alkaen aina heinäkuun loppuun asti. Häiriöt matkapuhelinliikenteeseen aiheutuvat keskussairaalan A-siiven julkisivuremontista. Aikaikkuna mahdollisille häiriöille on arkisin kello 7–17 välillä. Matkapuhelinhäiriöt voivat vaihdella kelin, lämpötilan ja muiden olosuhteiden mukaan.

– Etelä-Karjalan keskussairaalan alueella on kolmeen eri suuntaan antenneja, ja aina yhteen suuntaan mahdollinen häiriöaika on neljä tuntia, kertoo sähköinsinööri Pasi Heinonen hyvinvointialueelta.

Etelä-Karjalan keskussairaalan sisällä matkapuhelinliikenne jatkuu häiriöttä. Keskussairaalan ulkopuolella ja muissa Kahilanniemen alueen rakennuksissa häiriöt ovat mahdollisia. Julkisivuremontin vuoksi häiriöitä voi esiintyä kaikissa matkapuhelinliittymissä.

Lisätietoja:

Pasi Heinonen, sähköinsinööri, puh. 044 378 5600, pasi.heinonen@ekhva.fi